b'\n_START_ARTICLE_\nJenna Jameson\n_START_SECTION_\n\xc3\x8enceputurile carierei\n_START_PARAGRAPH_\nJenna Massoli a \xc3\xaencercat s\xc4\x83 \xc3\xaei urmeze carierei mamei sale ca showgirl \xc3\xaen Las Vegas, dar era respins\xc4\x83 la majoritatea spectacolelor din cauz\xc4\x83 c\xc4\x83 nu avea \xc3\xaen\xc4\x83l\xc8\x9bimea minim\xc4\x83 impus\xc4\x83 de 175\xc2\xa0cm. A fost angajat\xc4\x83 pentru spectacolul Vegas World, dar a renun\xc8\x9bat dup\xc4\x83 dou\xc4\x83 luni m\xc4\x83rturisind c\xc4\x83 programul era brutal \xc8\x99i banii nu erau suficien\xc8\x9bi._NEWLINE_Prietenul lui Massoli, Jack, a \xc3\xaendemnat-o s\xc4\x83 aplice pentru slujbe de stripteoez\xc4\x83, \xc8\x99i \xc3\xaen 1991, de\xc8\x99i \xc3\xaenc\xc4\x83 minor\xc4\x83, ea a \xc3\xaenceput s\xc4\x83 danseze \xc3\xaentr-un club de streaptese din Las Vegas folosindu-se de un document de identitate falsificat Dup\xc4\x83 ce a fost refuzat\xc4\x83 de c\xc4\x83tre clubul de streaptease Crazy Horse Too din cauza protezelor de \xc3\xaendreptare a din\xc8\x9bilor pe care le purta, ea \xc8\x99i-a scos proteza cu o agraf\xc4\x83 \xc8\x99i a acceptat. Dup\xc4\x83 \xc8\x99ase luni, ea c\xc3\xa2\xc8\x99tiga 2000$ pe noapte, \xc3\xaenainte s\xc4\x83 \xc3\xae\xc8\x99i termine studiile de liceu._NEWLINE_Primul ei nume de scen\xc4\x83 ca stripteoz\xc4\x83 a fost "Jennasis", nume folosit mai t\xc3\xa2rziu pentru  "Jennasis Entertainment".  Ea a ales numele "Jenna Jameson" pentru a-l folosi \xc3\xaen cariera sa de model dup\xc4\x83 ce a c\xc4\x83utat prin cartea de telefon dup\xc4\x83 un nume de familie care s\xc4\x83 se potriveasc\xc4\x83 cu prenumele ei, p\xc3\xa2n\xc4\x83 s\xc4\x83 se decid\xc4\x83 asupra numelui Jameson de la Jameson Whiskey, whiskey-ul b\xc4\x83ut de ea._NEWLINE_Pe l\xc3\xa2ng\xc4\x83 dansat, \xc3\xaencep\xc3\xa2nd cu finalul anului 1991, ea a \xc3\xaenceput s\xc4\x83 pozeze pentru fotograful de nuduri Suze Randall \xc3\xaen Los Angeles, sper\xc3\xa2nd s\xc4\x83 apar\xc4\x83 \xc3\xaen revista Penthouse. Jameson era pl\xc4\x83tit\xc4\x83 cu 300 $ pe zi, f\xc4\x83r\xc4\x83 a avea vreun drept asupra fotografiilor. Dup\xc4\x83 ce fotografiile sale au ap\xc4\x83rut \xc3\xaen mai multe reviste pentru b\xc4\x83rba\xc8\x9bi sub mai multe nume diferite, Jameson a \xc3\xaencetat s\xc4\x83 mai lucreze pentru Randall, pentru c\xc4\x83 avea impresia c\xc4\x83 Randall era "un rechin", care profita de ea._NEWLINE_De\xc8\x99i \xc3\xaenc\xc4\x83 la liceu, Jameson a \xc3\xaenceput s\xc4\x83 consume droguri: cocain\xc4\x83, LSD \xc8\x99i metamfetamin\xc4\x83 \xc3\xaempreun\xc4\x83 cu fratele s\xc4\x83u (care era dependent de heroin\xc4\x83) \xc8\x99i c\xc3\xa2teodat\xc4\x83 cu tat\xc4\x83l s\xc4\x83u. Dependen\xc8\x9ba ei s-a agravat \xc3\xaen timpul celor patru ani de locuit cu prietenul ei. Jameson nu mai avea o alimenta\xc8\x9bie corespunz\xc4\x83toare \xc8\x99i a devenit prea slab\xc4\x83 pentru a mai putea poza; Jack a p\xc4\x83r\xc4\x83sit-o \xc3\xaen 1994. C\xc3\xa2nt\xc4\x83rea \xc3\xaen acea vreme mai pu\xc8\x9bin de 35 de \xc2\xa0kilograme c\xc3\xa2nd un prieten a pus-o \xc3\xaentr-un scaun cu rotile \xc8\x99i a trimis-o la tat\xc4\x83l s\xc4\x83u, care locuia \xc3\xaen acea vreme \xc3\xaen California, pentru a o duce la dezintoxicare; tat\xc4\x83l s\xc4\x83u nu a recunoscut-o c\xc3\xa2nd a cobor\xc3\xa2t din avion.\n_START_SECTION_\nCariera de filme porno\n_START_PARAGRAPH_\nJameson a \xc3\xaenceput s\xc4\x83 joace \xc3\xaen filme porno pentru a se r\xc4\x83zbuna pe prietenul s\xc4\x83u, Jack, care o \xc3\xaen\xc8\x99elase. A ap\xc4\x83rut pentru prima dat\xc4\x83 \xc3\xaentr-un film erotic \xc3\xaen 1993, un film f\xc4\x83r\xc4\x83 imagini explicite de sex al lui Andrew Blake, \xc3\xaempreun\xc4\x83 cu prietena sa Nikki Tyler, pe care o cunoscuse la un o prezentare Suze Randall. Primele ei scene dintr-un film pornografic au fost filmate de c\xc4\x83tre Randy West\xc8\x99i au ap\xc4\x83rut \xc3\xaen anul 1994 \xc3\xaen Up and Cummers 10 \xc8\x99i Up and Cummers 11. Ea s-a remarcat foarte repede \xc8\x99i a ap\xc4\x83rut \xc3\xaen alte c\xc3\xa2teva filme porno p\xc3\xa2n\xc4\x83 s\xc4\x83 se mute din Las Vegas._NEWLINE_Jameson \xc8\x99i-a f\xc4\x83cut primul implant la s\xc3\xa2ni la 28 iulie 1994, pentru a-\xc8\x99i dezvolta cariera de stripteoz\xc4\x83 \xc8\x99i cea de actri\xc8\x9b\xc4\x83. \xc3\x8en 2004, ea avea 2 seturi de implante la s\xc3\xa2ni, \xc8\x99i un implant la b\xc4\x83rbie._NEWLINE_Prima apari\xc8\x9bie porno a lui Jameson a fost \xc3\xaentr-o scen\xc4\x83 numai cu femei lesbiene). Ea declara: "Scenele lesbi erau u\xc8\x99oare \xc8\x99i naturale. Apoi mi-au oferit mul\xc8\x9bi bani pentru scene b\xc4\x83rbat-femeie." Prima scena hetorosexual\xc4\x83 a fost \xc3\xaen Cherry Pie (1994). La \xc3\xaenceputul carierei \xc8\x99i-a promis c\xc4\x83 nu va face niciodat\xc4\x83 scene de sex anal sau dubl\xc4\x83 penetrare \xc8\x99i a evitat scenele interrasiale cu b\xc4\x83rba\xc8\x9bi. \xc3\x8en schimb, scenele "caracteristice" sunt cele de sex oral._NEWLINE_\xc3\x8en 1994, dup\xc4\x83 ce \xc8\x99i-a dep\xc4\x83\xc8\x99it dependen\xc8\x9ba \xc8\x99i dup\xc4\x83 ce a stat c\xc3\xa2teva s\xc4\x83pt\xc4\x83m\xc3\xa2ni cu tat\xc4\x83l \xc8\x99i bunica sa, Jameson s-a mutat la Los Angeles ca s\xc4\x83 locuiasc\xc4\x83 cu Nikki Tyler. A \xc3\xaenceput s\xc4\x83 se ocupe de cariera de model, iar \xc3\xaen 1995 a avut aprobarea tat\xc4\x83lui s\xc4\x83u s\xc4\x83 \xc3\xae\xc8\x99i fac\xc4\x83 o carier\xc4\x83 \xc3\xaen filmele porno. Primul ei film dup\xc4\x83 asta a fost Silk Stockings. Spre sf\xc3\xa2r\xc8\x99itul lui 1995, Wicked Pictures, pe atunci o mic\xc4\x83 companie produc\xc4\x83toare de filme porno, i-a f\xc4\x83cut un contract de exculsivitate._NEWLINE_Contractul prevedea o sum\xc4\x83 de $6.000 pe film pentru 8 filme \xc3\xaen primul an. Prima produc\xc8\x9bie cu un buget mare a fost  Blue Movie (1995), unde interpreteaz\xc4\x83 rolul unei reporteri\xc8\x9be care investigheaz\xc4\x83 locul de filmare a unui film porno \xc8\x99i care a c\xc3\xa2\xc8\x99tigat mai multe premii AVN. \xc3\x8en 1996, Jameson a c\xc3\xa2\xc8\x99tigat mai multe premii de v\xc3\xa2rf ale organiza\xc8\x9biilor din industria porno, XRCO, premiul Best New Starlet, premiul AVN Best New Starlet Award \xc8\x99i premiul Fans of X-Rated Entertainment (FOXE) Video Vixen. Ea este prima actri\xc8\x9b\xc4\x83 care a c\xc3\xa2\xc8\x99tigat toate aceste trei premii. O mul\xc8\x9bime de alte premii au urmat dup\xc4\x83._NEWLINE_\xc3\x8en 2001, Jameson c\xc3\xa2\xc8\x99tiga $60.000 pentru o zi de filmare \xc8\x99i $8.000 pe noapte pentru dansul \xc3\xaen cluburi de streaptease. A \xc3\xaencercat s\xc4\x83 se limiteze la a filma 5 filme pe an \xc8\x99i s\xc4\x83 danseze 2 s\xc4\x83pt\xc4\x83m\xc3\xa2ni pe lun\xc4\x83. So\xc8\x9bul s\xc4\x83u, Jay Grdina spunea c\xc4\x83 ea c\xc3\xa2\xc8\x99tiga chiar \xc8\x99i 25000$ pe noapte pentru un streaptease._NEWLINE_Din noiembrie 2005, a \xc3\xaenceput s\xc4\x83 fie gazda emisiunii de pe Playboy TV\'s Jenna\'s American Sex Star, unde eventuale staruri porno se \xc3\xaentrec \xc3\xaen performan\xc8\x9be sexuale pentru un eventual contract cu compania ei, Club Jenna. C\xc3\xa2\xc8\x99tig\xc4\x83toarele contractelor \xc3\xaen primii doi ani au fost Brea Bennett \xc8\x99i Roxy Jezel.\n_START_SECTION_\nAutobiografie\n_START_PARAGRAPH_\nAutobigrafia lui Jameson, How to Make Love Like a Porn Star: A Cautionary Tale  a fost publicat\xc4\x83 la 17 august 2004. A fost scris\xc4\x83 \xc3\xaempreun\xc4\x83 cu Neil Strauss, un colaborator la The New York Times \xc8\x99i Rolling Stone, \xc8\x99i publicat\xc4\x83 de ReganBooks, o divizie a lui HarperCollins. A ajuns instantaneu best-seller, r\xc4\x83m\xc3\xa2n\xc3\xa2nd \xc8\x99ase s\xc4\x83pt\xc4\x83m\xc3\xa2ni consectutive \xc3\xaen lista celor mai bine v\xc3\xa2nute c\xc4\x83r\xc8\x9bi \xc3\xaetocmit\xc4\x83 de The New York Times. Autobiografia a c\xc3\xa2\xc8\x99tigat \xc8\x99i premiul din anul 2004 "Mainstream\'s Adult Media Favorite" al XRCO awards la egalitate cu Family Business a lui Seymore Butts. A fost tradus\xc4\x83 \xc3\xaen limba german\xc4\x83 drept Pornostar. Die Autobiographie  in Noiembrie 2005, \xc8\x99i \xc3\xaen limba spaniol\xc4\x83 ca Como Hacer El Amor Igual Que Una Estrella Del Porno  in ianuarie 2006.'